**Priloga**

**VZOREC POGODBE**

Pogodba

Nakup novih opredmetenih in neopredmetenih osnovnih sredstev v okviru SRIP TOP – stroj za brizganje polimerov,

financiranega iz Evropskega sklada za regionalni razvoj v okviru operacije SRIP TOP, III. Faza

sklenjena med

NAROČNIKOM: **TECOS, Razvojni center orodjarstva Slovenije, Kidričeva 25,3000Celje,**

ki ga zastopa Aleš Hančič

matična številka:

identifikacijska številka (ID za DDV):

transakcijski račun: SI56

in

DOBAVITELJEM: …,

ki ga zastopa …,

matična številka:

identifikacijska številka (ID za DDV):

transakcijski račun:

I. UVODNE DOLOČBE

1. člen

Naročnik in dobavitelj ugotavljata, da je bil na osnovi:

* Povabila k oddaji ponudbe … z dne … in
* naročnikove odločitve o oddaji naročila … z dne …

izbran dobavitelj v okviru omenjenega javnega naročila, zaradi česar se sklepa predmetna pogodba.

II. PREDMET POGODBE

2. člen

Predmet pogodbe je obveznost dobavitelja, da bo naročniku za pogodbeno dogovorjeno ceno in v rokih ter pod pogoji določenimi s to pogodbo in ponudbo dobavil predmet naročila – Nakup novih

opredmetenih in neopredmetenih osnovnih sredstev v okviru SRIP TOP – električni stroj – stroj za brizganje financiranega iz Evropskega sklada za regionalni razvoj v okviru operacije SRIP TOP, III. Faza

3. člen

Dobavitelj bo izvedel dobavo v skladu in v obsegu določenem z naslednjimi dokumenti:

* Ponudba številka … z dne …;
* Povabilo k oddaji ponudbe naročnika z dne …, z vsemi prilogami.

Predmetni dokumenti so priloga in sestavni del te pogodbe.

4. člen

Dobavitelj se zavezuje dobaviti predmet pogodbe iz 3. člena v embalaži, ki mora biti takšna, da med transportom popolnoma zaščiti blago pred mehanskimi, kemičnimi in drugimi poškodbami. Transportni stroški, pakiranje in embalaža so vključeni v pogodbeno ceno.

5. člen

Dodatnih nabav, ki niso opredeljene s to pogodbo, dobavitelj ne sme izvesti brez predhodnega pisnega soglasja naročnika.

Za dodatne nabave ali nadomestne nabave, ki bi se izkazale za potrebne šele po sklenitvi te pogodbe, lahko naročnik odda naročilo dobavitelju osnovnega naročila ob upoštevanju določb veljavne zakonodaje.

Z dobaviteljem se v tem primeru sklene dodatek k osnovni pogodbi ali nova pogodba.

III. POGODBENA CENA

6. člen

Pogodbena vrednost je dogovorjena na osnovi ponudbe dobavitelja in znaša:

Vrednost brez davka na dodano vrednost (DDV): … EUR

Davek na dodano vrednost (DDV): … EUR

Pogodbena vrednost vključno z davkom na dodano vrednost (DDV): … EUR

Sredstva za izvedbo naročila so zagotovljena v okviru Evropskega sklada za regionalni razvoj, Operacije

»PODPORA STRATEŠKIM RAZVOJNO INOVACIJSKIM PARTNERSTVOM (SRIP) NA PRIORITETNIH PODROČJIH PAMETNE SPECIALIZACIJE«

7. člen

Rok plačila je 30 dni od prejema pravilno izstavljenega računa.

Naročnik se zavezuje poravnati pogodbeno ceno za pravilno in pravočasno dobavo blaga na podlagi te pogodbe, ki vključuje prevzemni zapisnik, potrjen s strani naročnika.

Naročnik se zavezuje, da bo za nemoteno izvajanje pogodbenih obveznosti dobavitelja zagotovil sodelovanje oseb, ki bodo v stiku z dobaviteljem.

Način plačila:

* 50% avans po podpisu pogodbe
* 50% po dobavi.

8. člen

Pogodbena cena je fiksna ves čas do dokončanja pogodbenih del in vključuje vse stroške ter vse popuste in je ni mogoče povečati na nobeni osnovi, razen v kolikor bi za to obstajali zakonsko določeni razlogi. Morebitne podražitve do izteka pogodbenega roka za dokončanje oziroma izročitev s primopredajo so vključene v pogodbeno ceno in nanjo ne morejo vplivati.

Dobavitelj izstavi naročniku na podlagi pravilno in pravočasno dobavljenega blaga na podlagi te pogodbe račun in ga posreduje po pošti.

V kolikor naročnik računa ne zavrne v roku 8 delovnih dni od prejema, se račun šteje za potrjenega.

Naročnik bo pravilno izstavljen in potrjen račun poravnal na transakcijski račun dobavitelja naveden na računu. V primeru, da TRR ni naveden na računu, se plačilo nakaže na prvi račun, naveden pri podatkih o dobavitelju.

Rok plačila začne teči naslednji dan po uradnem prejemu računa. Kot dan plačila oziroma izpolnitve naročnikove obveznosti se šteje dan, ko naročnik izroči nalog za plačilo organizaciji, pri kateri ima svoj račun.

IV. DOBAVNI ROK

9. člen

Dobavitelj se zavezuje, da bo opremo z vsemi sestavnimi deli, kot izhajajo iz tehničnih specifikacij, dobavil najkasneje do \_\_\_\_\_\_\_\_\_\_\_\_\_\_\_ (v primeru ponujenega krajšega roka se ustrezno navedbe krajši rok dobave). Rok dobave je bistvena sestavina te pogodbe.

Za dobavo blaga se upošteva Incoterms 2010 klavzula DDP, na sedežu naročnika, razen kadar je izrecno določeno drugo mesto dobave.

Dobavitelj mora do navedenega datuma opraviti vse pogodbene obveznosti. Dobavitelj in naročnik opravita primopredajo opreme ter o tem sestavita pisni zapisnik, ki je obvezna priloga računa. Dobavitelj lahko na podlagi podpisanega in žigosanega končnega primopredajnega zapisnika (pisno potrjenega s

strani predstavnikov obeh pogodbenih strank) naročniku izstavi račun za dobavljeno, nameščeno in delujočo opremo, kar je pogoj za uspešen zaključek dobave.

V kolikor dobavitelj svojih obveznosti ne bo opravil v pogodbenem roku, je naročniku odškodninsko odgovoren za vso neposredno in posredno škodo iz naslova zamude.

Dobavitelj se zavezuje brezplačno odpraviti ugotovljene pomanjkljivosti in napake v izvedenem naročilu v roku osem (8) delovnih dni od prejema obvestila s strani naročnika oziroma v sporazumno dogovorjenem roku.

Preostale obveznosti ponudnika se določijo v dogovoru z naročnikom po dobavljenem predmetu naročila.

VI. OBVEZNOSTI IN JAMSTVA DOBAVITELJA

10. člen

Dobavitelj se obvezuje, da bo:

* vse dobave po tej pogodbi opravil vestno in po pravilih stroke ob upoštevanju določil pogodbe in sestavnih delov te pogodbe, veljavnih predpisov, pri čemer mora skrbeti, da bo dobava opravljena ekonomično v okviru določil te pogodbe in morebitnih dodatnih dogovorov med pogodbenima strankama;
* dobavo izvedel v pogodbeno določenih rokih;
* izvedel vse zahteve poleg dobave skladno z razpisno dokumentacijo in v okviru določil te pogodbe in morebitnih dodatnih dogovorov med pogodbenima strankama;
* naročniku po predhodnem pozivu posredoval dodatne informacije o poteku dobave ali drugih obveznostih dobavitelja;
* pravočasno opozoril naročnika na morebitne ovire pri dobavi ali drugih obveznostih dobavitelja;
* ščitil interese naročnika.

Dobavitelj naročniku jamči:

* da dobavljena oprema deluje brezhibno in nima stvarnih napak;
* da je dobavljena oprema tovarniško nova;
* da nima pravnih napak;
* da popolnoma ustreza vsem tehničnim opisom, karakteristikam in specifikacijam, ki so bila dana v okviru ponudbene dokumentacije in so priloga te pogodbe;
* da bo naročnik pridobil vse pravice, ki so vezane na opremo, dobavitelj pa bo brezhibno izvrševal vse obveznosti, ki so vezane na opremo.

Jamstvo dobavitelja za skrite napake opreme velja še 6 mesecev po prevzemu blaga. Če se v tem roku pri kateremkoli kosu dobavljene opreme pokažejo našteta odstopanja ali napake, lahko naročnik razdre

pogodbo delno ali v celoti. Prav tako jo lahko razdre v celoti, če dobavitelj z dobavo (delno ali v celoti) zamuja za več kot 10 dni.

V primeru razdrtja pogodbe naročnik pisno o tem obvesti dobavitelja in navede, na kateri lokaciji in v katerem času mu bo predana že dobavljena oprema na razpolago in določi rok za vrnitev kupnine.

VII. SKRBNIKI POGODBE

11. člen

Skrbnik pogodbe s strani naročnika je …

Predstavnik naročnika je pooblaščen, da zastopa naročnika v vseh vprašanjih, ki se nanašajo na dobavo, dogovorjeno s to pogodbo.

Pooblaščeni predstavnik dobavitelja je …

Pooblaščeni predstavnik dobavitelja je pooblaščen, da zastopa dobavitelja v vseh vprašanjih, ki se nanašajo dobavo po tej pogodbi.

12. člen

Če se dobavitelj po svoji krivdi pri izvedbi ne drži dogovorjenih rokov, sme naročnik po 5 dneh zamude pričeti obračunavati zakonske zamudne obresti. Če zamuda preseže 15 delovnih dni, naročnik pogodbo prekine, zahteva povračilo plačanega avansa in vseh nastalih stroškov.

Če je zaradi zamude dobavitelja naročniku povzročena škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

IX. PREVZEM

13. člen

Po uspešni dobavi, dobavitelj in naročnik opravita primopredajo opreme ter o tem sestavita pisni zapisnik, ki je obvezna priloga računa. Dobavitelj lahko na podlagi podpisanega končnega primopredajnega zapisnika (pisno potrjenega s strani predstavnikov obeh pogodbenih strank) naročniku izstavi račun za dobavljeno in delujočo opremo.

Ob dobavi opreme mora ponudnik naročniku izročiti še:

* pravilno izpolnjeno dobavnico;
* podpisane in potrjene garancijske liste;
* tehnično dokumentacijo in navodila za uporabo;
* licence, dokumentacijo in medije za programsko opremo, če je zahtevana;
* druge dokumente, če so zahtevani.

X. ODPRAVA NAPAK IN GARANCIJSKA DOBA

14. člen

Garancijski roki začnejo teči z dnem uspešne pisne primopredaje opreme.

Garancija je vezana na normalne pogoje uporabe in primerno ter strokovno vzdrževanje.

Dobavitelj je naročniku dolžan ne glede na proces ugotovitve in odprave napake zagotoviti funkcionalnost opreme.

Če je napaka bistvena in vpliva na rabo ter je povzročena po krivdi dobavitelja ali njegovih podizvajalcev in kooperantov, je dobavitelj dolžan naročniku nadomestiti vso nastalo škodo.

Če naročnik v garancijskem času ugotovi napako ali pomanjkljivost pri delovanju opreme oziroma aparata, ali katerega koli dela opreme oziroma aparata, ali napake v zvezi z montažo, mora to nemudoma sporočiti ponudniku po telefonu ali e-pošti ter na njegovo zahtevo tudi pisno po pošti.

15. člen

Za vse dobavljeno blago bo dobavitelj v okviru garancijske dobe in v okviru svoje pogodbene obveznosti iz te pogodbe, izvedel odpravo napak.

Če dobavitelj v dogovorjenem roku ne odpravi napake in se z naročnikom ne dogovori za nov rok odprave, bo naročnik odpravo napake poveril drugemu dobavitelju na stroške dobavitelja iz te pogodbe (kot dober strokovnjak) ali naročil nadomestno dobavo. Naročnik si v tem primeru zaračuna v breme dobavitelja 3 % pribitek na celotno vrednost dobave za kritje svojih manipulativnih stroškov. V kolikor dobavitelj stroškov odprave napake ne bo pokril, lahko naročnik za plačilo stroškov unovči garancijo za odpravo napak v garancijskem roku.

Za zamenjane dele v garancijski dobi prične teči nov garancijski rok z dnem zamenjave.

16. člen

Naročnik bo prevzel samo takšno opremo, ki je bila po končani izdelavi testirana po predpisih proizvajalca. Kakršnekoli spremembe na takšni opremi lahko dobavitelj opravi le s soglasjem naročnika.

Opremo, za katero naročnik ugotovi, da ne ustreza opremi, navedeni v ponudbi ali ni skladna z določili te pogodbe in s specifikacijami, bo naročnik zavrnil, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti opremi priložen.

XI. REZERVNI DELI IN SERVIS

17. člen

Dobavitelj se zavezuje, da bo zagotavljal razpoložljivost in združljivost nadomestnih delov še najmanj tri leta po izteku garancijske dobe.

Dobavitelj se zaveže, da bo za popravila dobavljene opreme v času garancijskega roka nemoteno zagotavljal servis na lastne stroške praviloma na lokaciji uporabnika naročnika. Odzivni čas je naveden v pogodbi. Število ur, navedenih v pogodbi je potrebno upoštevati kot najdaljši odzivni čas od prejema obvestila o okvari.

Za čas obvestila se šteje trenutek, ko je sporočilo dospelo do dobavitelja na številko ali e-pošto kontaktne osebe dobavitelja, pod pogojem, da je bilo oddano s strani naročnika in vsebuje najmanj nujno potrebne podatke za identifikacijo opreme.

Če oprema ni popravljena v pogodbenem roku, mora dobavitelj naročniku po preteku tega roka za čas popravila zagotoviti enakovredno nadomestno opremo. V tem primeru se garancijski rok podaljša za čas popravila.

Dobavitelj se zaveže, da bo v primeru, če bo popravilo opreme trajalo več kot je navedeno v pogodbi, oziroma, če se bo enaka napaka na posameznem kosu opreme ponovila dvakrat ali več krat, tako opremo zamenjal z enakovredno novo opremo. Vsi transportni in drugi stroški v zvezi s popravilom v času garancijskega roka bremenijo dobavitelja.

XII. VIŠJA SILA

18. člen

Za višjo silo šteje dogodek, ki ga stranka ob sklenitvi pogodbe ni mogla predvideti, se mu izogniti oziroma ga odvrniti, čeprav je ravnala s skrbnostjo dobrega gospodarja, pod pogojem, da dogodek izhaja iz zunanje sfere njenega poslovanja in z njimi ni bila dolžna računati.

Pogodbena stranka, na katere strani je višja sila nastala, je dolžna sopogodbenika pisno obvestiti o nastopu in tudi o prenehanju višje sile, poleg tega pa mora sopogodbeniku predložiti verodostojne dokaze o obstoju in trajanju višje sile najkasneje v dveh dneh po nastopu oz. prenehanju višje sile.

Po končanem delovanju višje sile pogodbeni stranki zapisniško ugotovita morebitne spremembe obveznosti iz pogodbe ter na podlagi tega skleneta ustrezen aneks k tej pogodbi. Če se ne moreta

sporazumeti o tem, ima stranka, pri kateri niso nastopile okoliščine višje sile, pravico odstopiti od pogodbe s pisnim obvestilom drugi stranki. Stranki morata druga drugi poravnati vse do takrat nastale obveznosti.

XIII. ODSTOP OD POGODBE

19. člen

Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.

Naročnik ima pravico odstopiti od pogodbe kadarkoli, brez posledic za naročnika, če:

* pride dobavitelj v takšno finančno situacijo, ki bi mu onemogočila izvedbo pogodbenih obveznosti;
* dobavitelj zamudi z dobavo (opravljeno storitvijo) za več kot 15 dni;
* dobavitelj po svoji krivdi ne dosega pogodbeno dogovorjene kvalitete in standardov in je ne more vzpostaviti niti v naknadno dogovorjenem roku, ki mu ga določi naročnik,
* če ponujena oprema ne izpolnjuje temeljne okoljske zahteve, skladno z določili iz Uredbe o zelenem javnem naročanju (velja za elektronsko pisarniško opremo in televizor).

Med veljavnostjo pogodbe o izvedbi naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* naročilo je bilo bistveno spremenjeno, kar terja nov postopek naročila;
* v času oddaje naročila je bil dobavitelj v enem od položajev, zaradi katerega bi ga naročnik moral izključiti iz postopka naročanja, pa s tem dejstvom naročnik ni bil seznanjen v postopku naročanja;
* zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, naročilo ne bi smelo biti oddano dobavitelju.

Odstop od pogodbe učinkuje z dnem, ko dobavitelj prejme pisno izjavo naročnika o odstopu.

V kolikor dobavitelj po sklenitvi pogodbe oz. potrditvi naročila odstopi od pogodbe oz. naročila in tako ne izpolni pogodbenih obveznosti iz razlogov na njegovi strani, velja določba o pogodbeni kazni te pogodbe tudi za nedobavo blaga.

XIII. SOCIALNA KLAVZULA

20. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi naročila (dobavitelja) ali njegovega podizvajalca. Dobavitelj je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi naročila (dobavitelja) ali njegovega podizvajalca.

XIV. REVIZIJSKA SLED

21. člen

Vsa dokumentacija, povezana z izvedbo predmeta pogodbe, mora biti hranjena na način, da zagotavlja revizijsko sled dobave blaga.

Dobavitelj je vso dokumentacijo, povezano z izvedbo dobave, dolžan hraniti v skladu z veljavno zakonodajo oziroma najmanj za določeno obdobje, ki ga naročnik sporoči dobavitelju, po izpolnitvi pogodbenih obveznosti za potrebe naknadnih preverjanj. Dokumentacija o dobavi je podlaga za spremljanje in nadzor nad izvedbo dobave.

Dobavitelj se zavezuje, da bo zagotovil dostop do celotne dokumentacije v zvezi z dobavo ministrstvu, organu upravljanja, organu za potrjevanje, revizijskemu organu in drugim nadzornim organom vključenim v izvajanje, upravljanje, nadzor ali revizijo javnega razpisa ter njihovim pooblaščencem, in sicer tudi po izpolnitvi pogodbenih obveznosti oziroma po poteku pogodbe o izvedbi dobave.

Revizijska sled mora omogočati predstavitev časovnega zaporedja vseh dogodkov, povezanih z izvedbo posamezne aktivnosti dobave, in poslovnih dogodkov, shranjenih v računovodskih in drugih evidencah. Revizijska sled je skupek vseh informacij, ki so potrebne, da se predstavi zgodovinski zapis o pomembnejših dogodkih oziroma aktivnostih povezanih s shranjenimi podatki in informacijami ter sistemi za zbiranje, obdelovanje in arhiviranje podatkov.

Informacije, ki jih revizijska sled vključuje, morajo biti takšne, da dokazujejo nespornost shranjene informacije. Njihov nastanek in hramba morata zagotavljati njihovo nespornost in uporabnost v vsem času hranjenja informacij.

XV. PROTIKORUPCIJSKA KLAVZULA

22. člen

V primeru, da je za sklenitev te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali dal kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji javnega sektorja povzročena škoda ali je omogočena pridobitev nedovoljene koristi predstavniku organa, posredniku ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku,

je pogodba nična.

XVI. REŠEVANJE SPOROV

23. člen

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno v skladu s pogodbo. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču po sedežu naročnika.

XVII. KONČNE DOLOČBE

24. člen

Če katerakoli od določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je zasledovala neveljavna določba.

Če pride do statusne spremembe stranke tega sporazuma, pridobi status stranke novi subjekt le v primeru, če naročnik s tem soglaša, razen v primeru univerzalnega pravnega nasledstva. Enako velja tudi v primeru stečaja ali prisilne poravnave.

25. člen

Pogodba je sestavljena in podpisana v štirih (4) enakih izvodih, od katerih dobavitelj prejme dva (2) izvoda in naročnik dva (2) izvoda.

Ta pogodba stopi v veljavo z dnem podpisa obeh pogodbenih strank in velja do izpolnitve vseh pogodbenih obveznosti.

V/na \_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_

Dobavitelj: Naročnik: